Author: panyiova
Last saved by: gimenezova
Company: MVRR SR

Predkladacia správa

Materiál „Návrh aktualizácie Národného strategického referenčného rámca Slovenskej republiky na roky 2007 – 2013“ predkladá na rokovanie vlády SR minister výstavby a regionálneho rozvoja na základe uznesenia vlády SR č. 687/B.1. z 9. augusta. 2006.
Cieľom aktualizácie Národného strategického referenčného rámca Slovenskej republiky na roky 2007 – 2013 je poskytnúť základ pre vypracovanie finálneho NSRR a súvisiacich operačných programov do 30. novembra 2006. Pri vypracovaní finálnej verzie NSRR budú zobraté do úvahy i technické pripomienky Európskej komisie k NSRR, ktoré vyplynuli z technických konzultácií ministra výstavby a regionálneho rozvoja a zástupcov Európskej komisie v júni a v júli 2006. Finálna verzia NSRR spolu s operačnými programami bude po schválení vládou oficiálne zaslaná Európskej komisii. 
Materiál obsahuje nasledujúce kapitoly: 1. Sústava priorít NSRR, 2. Zoznam operačných programov, 3. Financovanie NSRR a 4. Štruktúra operačných programov.
Materiál prešiel medzirezortným pripomienkovým konaním v dĺžke päť pracovných dní. Po jeho skončení sa za účelom odstránenia zásadných pripomienok konali rozporové konania na úrovni generálnych riaditeľov a na úrovni ministrov. Materiál sa na rokovanie vlády SR predkladá s 5 tematickými rozpormi uvedenými v úvodnej časti vyhodnotenia pripomienkového konania.
Materiál bol prerokovaný na zasadnutí Rady vlády SR pre regionálnu politiku a dohľad nad štrukturálnymi operáciami dňa 31. augusta 2006.
Súčasťou materiálu je Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie.